**DISPOZIŢIA nr. 237**

**din 21 mai 2021**

**privind constituirea Echipei de Implementare a Proiectului**

**”*Dotarea Unității de Primire Urgențe din cadrul Spitalului Clinic de Urgență pentru Copii Cluj-Napoca*”, SMIS 121035**

Preşedintele Consiliului Judeţean Cluj,

Având în vedere referatul nr. 17.966/17.05.2021, întocmit de Direcţia Dezvoltare şi Investiţii, Serviciul Managementul Proiectelor, privind constituirea Echipei de Implementare a Proiectului *”Dotarea Unității de Primire Urgențe din cadrul Spitalului Clinic de Urgență pentru Copii Cluj-Napoca”.*

Ținând cont de:

* Proiectul *„Dotarea Unității de Primire Urgențe din cadrul Spitalului Clinic de Urgență pentru Copii Cluj-Napoca”*, cod SMIS 121035;
* Contractul de finanțare nr. 6805/10.05.2021;

În conformitate cu prevederile:

* art. 173 alin (5) lit. c), art. 191 alin. (1) lit. e) și alin. (6) lit. b) din O.U.G. nr. 57/2019 privind Codul Administrativ, cu modificările și completările ulterioare;
* art. 44 din Legea privind finanțele publice locale nr. 273/2006, cu modificările și completările ulterioare;
* Ordonanței de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare;
* Ordonanței de urgență a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă, cu modificările și completările ulterioare;
* Hotărârii Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014 – 2020, cu modificările și completările ulterioare;

În temeiul drepturilor conferite prin art. 196 alin. (1) lit. b) din O.U.G. nr. 57/2019 privind Codul Administrativ, cu modificările și completările ulterioare.

**D I S P U N E:**

**Art. 1.** Se constituie Echipa de Implementare a Proiectului „*Dotarea Unității de Primire Urgențe din cadrul Spitalului Clinic de Urgență pentru Copii Cluj-Napoca”* SMIS 121035*,* în următoarea componență:

| **Nr.** | **Nume şi Prenume** | **Rolul propus în proiect** | **Funcția în cadrul instituției** |
| --- | --- | --- | --- |
| 1. | Botezan Lavinia | Manager Proiect | Consilier  Serviciul Managementul Proiectelor |
| 2. | Irimieș Cosmina | Asistent proiect | Consilier  Serviciul Managementul Proiectelor |
| 3. | Nour Daniel Valeriu | Responsabil tehnic din partea spitalului | Șef secție UPU  Spitalul Clinic de Urgență pentru Copii Cluj-Napoca |
| 4. | Dreghiciu Daniela | Responsabil tehnic din partea spitalului | Medic primar  Spitalul Clinic de Urgență pentru Copii Cluj-Napoca |
| 5. | Pavel Sebastian | Responsabil achiziții | Consilier achiziții publice  Serviciul Lucrări și Achiziții Publice |
| 6. | Hedeș Ramona | Responsabil financiar | Consilier  Serviciul financiar-contabil |
| 7. | Gogonea Rodica | Expert implementare | Consilier  Serviciul Managementul Proiectelor |
| 8. | Oltean Cristina | Responsabil juridic | Consilier juridic  Serviciul Juridic, Contencios, Administrativ, Arhiva |
| 9. | Luca Martina | Expert implementare | Expert  Cabinet vicepreședinte CJ Cluj |

**Art.2. (1)** Echipa de implementare a proiectului este responsabilă de realizarea activităţilor stabilite a fi efectuate în mod direct prin documentele proiectului, precum şi a celor care derivă din obligaţiile Județului Cluj faţă de autoritatea finanţatoare.

**(2)** Atribuțiile membrilor echipei de implementare și activităţile prestate de către personalul desemnat la art. 1 vor fi reflectate corespunzător în cuprinsul fişei postului, conform prevederilor legale în vigoare.

**Art. 3.** Prezenta dispoziţie se comunică prin e-mail persoanelor desemnate la art. 1, Direcției Dezvoltare și Investiții şi Prefectului Judeţului Cluj.

**CONTRASEMNEAZĂ**

**PREŞEDINTE SECRETAR GENERAL AL JUDEŢULUI**

**ALIN TIȘE SIMONA GACI**